***Приложение № 5***

ПРОЕКТ!

**Д О Г О В О Р**

**№ ……./…….. г.**

Днес, ......................2016 г. в гр. София, между представители на страните:

**„БДЖ – ПЪТНИЧЕСКИ ПРЕВОЗИ” ЕООД**, със седалище и адрес на управление: гр. София: ул. “Иван Вазов” № 3, вписано в Търговския регистър при Агенция по вписванията с ЕИК № 175405647, ИН по ЗДДС № BG 175405647, представлявано от Димитър Станоев Костадинов – Управител, наричано по-долу за краткост “**ВЪЗЛОЖИТЕЛ”**

**и**

………...................………………………………….., със седалище и адрес на управление: …..............………………………………………….., вписано в Търговския регистър при Агенция по вписванията с ЕИК № ……………………., ИН по ДДС № ……………………., представлявано от ……………………………………- …………….., наричано по-долу за краткост **“ИЗПЪЛНИТЕЛ”**,

**на основание на утвърден протокол от Управителя на „БДЖ – Пътнически превози” ЕООД, след проведена обществена поръчка по реда на глава Двадесет и шеста от ЗОП се сключи настоящият Договор за следното:**

 **I. ПРЕДМЕТ НА ДОГОВОРА**

**1.1.** Изпълнителят се задължава да изработи и достави , а Възложителят – да получи и заплати при посочените в настоящия договор условия, ролкитермодиректна хартия със защита, съгласно Технически изисквания на „Термодиректна хартия със защита, за извършване на продажби от „интегрирана автоматизирана система /онлайн/ за информация, резервация и билетоиздаване”, /Приложение №1/, които са неразделна част от настоящия договор и предоставен от Възложителя образец.

**1.2.** Цялата предпечатна подготовка е за сметка на Изпълнителя.

1.3. Отпечатването върху ролките термодиректна хартия със защита ще се извършва само след писмено одобрение от представител на Възложителя.

**1.4.** Изпълнителят е длъжен да върне материалите по предпечатната подготовка след изпълнение на договора при поискване от Възложителя в срок до три дни.

**II. СРОК НА ДОГОВОРА**

**2.1.** Договорът влиза в сила от датата на подписването му от двете страни.

 **2.2.** Договорът се сключва за срок от 1 (една) година, считано от датата на подписването му или до изчерпване на количествата.

**ІІІ. СРОК И НАЧИН НА ИЗПЪЛНЕНИЕ**

 **3.1. Срок за доставка и изпълнение:**

**3.1.1.** Доставката се извършва в срокдо 30 /тридесет/ дни, след писменa заявка от Възложителя.

**3.1.2.** Приемането и предаването се извършва от упълномощени представители на страните в склада на Възложителя, след подписването на двустранен приемателно - предавателен протокол.

 **3.1.3.** Място на доставка: склад за „Ценни книжа” на Възложителя, на адрес: **Гр.София, ж.к.”Фондови жилища” бл.203, вх.Г.**

 **3.1.4.** Ролките термодиректната хартияще бъдат доставени на Възложителя, придружени от сертификат за качество.

**ІV. ЦЕНИ, НАЧИН, СРОК И УСЛОВИЯ НА ПЛАЩАНЕ**

**4.1.**Възложителят се задължава да плати на Изпълнителя възнаграждение за реално изработени, доставени и приети ролки термодиректна хартия, съгласно заявката при единична цена за една ролка.................. лв. /без ДДС/ и ……………лв. с /ДДС/.

**4.2..** Единичните цени са съгласно ценовата оферта на Изпълнителя, и не подлежат на промяна по време на изпълнение на договора .

**4.3.** Общата стойност на договора възлиза на ......................./словом: ..................../ лева без ДДС.

**4.4.** Единичните цени по **т. 4.1.** включват стойност на артикула без ДДС, опаковка, маркировка, транспорт, мито и застраховки /DDP складовете на Възложителя, посочени в **т.3.1.3.** на настоящия договор/, съгласно INCOTERMS 2010 и се разбира – стоката доставена в складовете на Възложителя.

 **4.5.** Плащането се извършва в лева, по банков път в срок до 30 /тридесет/ дни след получаване на ролки термодиректна хартия със защита и изпълнение на условията по **т.4.6.**

 **4.6.** Условие за извършване на плащането е предоставянето от страна на Изпълнителя на Възложителя /на адрес: Дирекция “Маркетинг и продажби”, отдел “Материално техническо осигуряване” при “БДЖ-Пътнически превози” ЕООД, 1080 София, ул. “Иван Вазов” №3 / на следните документи:

- оригинална фактура, издадена на “БДЖ-Пътнически превози” ЕООД, с адрес: 1080 София, ул.”Иван Вазов” № 3 и с МОЛ: Димитър Станоев Костадинов, която освен задължителните реквизити да съдържа: **№ и предмет на договора;**

 - сертификати за качество с оригинален подпис и печат на производителя;

 - приемно-предавателен протокол за доставката, надлежно подписан от двете страни;

4.7. При непредставяне в срок и на посочения адрес, цитираните документи, срокът за плащане на доставката се удължава с толкова дни, с колкото е закъсняло представянето на документите.

**4.8.** Всяко плащане ще се извършва посредством банков превод по сметка на Изпълнителя в банка .................................., банков код .................., сметка за извършване на преводи по стойността на доставката, IBAN**: ................................................**

**4.9.** На плащане подлежи само доставените от ИЗПЪЛНИТЕЛЯ и приети от ВЪЗЛОЖИТЕЛЯ по количество и качество, ролки термодиректна хартиясъс защита- предмет на настоящия договор.

**V. ПРАВА И ЗАДЪЛЖЕНИЯ НА СТРАНИТЕ**

**5.1.** ВЪЗЛОЖИТЕЛЯТ има право:

 **5.1.1.** Да получи от ИЗПЪЛНИТЕЛЯ при посочените в настоящия договор условия, изработени ролки термодиректна хартия със защита, които са съхранявани по подходящ начин за нуждите на ВЪЗЛОЖИТЕЛЯ.

 **5.1.2.** Да изисква от ИЗПЪЛНИТЕЛЯ да изпълнява в срок и без отклонения съответните доставки съгласно условията посочени в настоящия договор.

**5.1.3.** Да извършва проверка на доставките и да прави възражения за несъответствие в тяхното количество, качество, вид и гаранционен срок в момента на доставката.

**5.1.4.** При установяване на недостатъци и дефекти при изработването, както и несъответствия в тяхното количество, качество, вид и гаранционен срок или несъответствия с Техническите изисквания на ВЪЗЛОЖИТЕЛЯ, които не са могли да бъдат открити при обикновен начин на приемане ВЪЗЛОЖИТЕЛЯ има право да уведоми незабавно ИЗПЪЛНИТЕЛЯ и да поиска тяхното възстановяване или замяна в подходящ вид и срок.

**5.1.5.** ВЪЗЛОЖИТЕЛЯТ не се задължава да заяви и закупи цялото количество по договора за срока на неговото действие.

**5.1.6.** Да задържи или усвои съответна част от гаранцията за изпълнение при неизпълнение от страна на ИЗПЪЛНИТЕЛЯ на клаузи от договора и да получи неустойка в размера, определен в раздел XI от настоящия договор.

**5.1.7.** Да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители.

**5.2.** ВЪЗЛОЖИТЕЛЯТ е длъжен:

**5.2.1.** Да заплати на ИЗПЪЛНИТЕЛЯ възнаграждение в размер, при условия и в срокове съгласно настоящия договор.

**5.2.2.** ВЪЗЛОЖИТЕЛЯТ се задължава да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна и изрично упомената от ИЗПЪЛНИТЕЛЯ като такава в представената от него оферта.

**5.3.** ИЗПЪЛНИТЕЛЯТ има право:

**5.3.1.** Да получи уговореното възнаграждение при условията и в сроковете, посочени в настоящия договор.

**5.3.2.** Да иска от ВЪЗЛОЖИТЕЛЯ необходимото съдействие за осъществяване на дейностите по договора, включително предоставяне на нужната информация и документи за изпълнение на договора.

**5.4.** ИЗПЪЛНИТЕЛЯТ e длъжен:

**5.4.1.** Да изпълни поръчката качествено в съответствие с предложеното в офертата му, включително техническо предложение, което е приложение към настоящия договор.

**5.4.2.** Да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по настоящия договор.

**5.4.3.** Да сключи договор/договори за подизпълнение с посочените в офертата му подизпълнители в срок от 7 дни от сключване на настоящия договор и да предостави оригинален екземпляр на ВЪЗЛОЖИТЕЛЯ в 3-дневен срок.

 **5.4.4**.Да унищожава хартията, останала като отпадъчна след отпечатване на заявените ролки термодиректна хартия със защита.

 **5.4.5.** Да извърши отпечатването в съответствие с установени стандарти или утвърдени образци, а когато няма такива - по проект на техния изпълнител /чл. 4 от „Наредбата за условията и реда за отпечатване и контрол върху ценни книжа”/ и спазване на задължителните условия по отпечатването, гарантиращи:

Количество, серийност, поредност на номерацията, автентичност на издателя, което от своя страна осигурява изпълнението по чл.23 /от наредбата/,т. 1 до т. 4, както следва:

 - Затворена техническа и организационна система, гарантираща запазването на конфиденциалност и неприкосновеност на информацията, свързана с отпечатването на ценни книжа.

 - Квалифициран персонал и организация на дейностите по осъществяване на специализиран текущ контрол върху всички етапи на отпечатването.

 - Производствени технологии, позволяващи внедряването на съвременни и специфични системи за защита от фалшифициране и подправяне.

 - Контрол при съхраняването на отпечатаните материали.

**VІ. КАЧЕСТВО И ГАРАНЦИОНЕН СРОК**

 **6.1.**Изпълнителят гарантира високото качество на изпълнение при спазване условията на Технически изисквания на термодиректна хартия със защита, за извършване на продажби от „интегрирана автоматизирана система /онлайн/ за информация, резервация и билетоиздаване” - Приложение №1, които са неразделна част от настоящия договор.

 **6.2.** Възложителят има право във всеки момент от изпълнението на договора да извършва проверка на отпечатаните количества, по този договор, относно качество и др., като с тези си действия не пречи на оперативната дейност на Изпълнителя.

 **6.3.** Гаранционният срок на ролките термодиректна хартия със защита и устойчивост на изображението, …….. не по-кратък от 24 /двадесет и четири/ месеца от датата на доставката, удостоверена с двустранно подписан приемно – предавателен протокол.

**VІІ. ОПАКОВКА И ТРАНСПОРТ**

**7.1.**Ролките термодиректна хартия със защита се доставят пакетирани и съхранявани по подходящ начин.

**VIII. ПРИЕМАНЕ И ПРЕДАВАНЕ**

 **8.1.** Приемането и предаването на готовите ролки термодиректна хартия със защита по количество и качество се извършва в склада на Възложителя на адрес: **гр. София, ж.к.”Фондови жилища” бл.203, вх.Г.** между представители на двете страни по договора, чрез двустранно подписване на приемо - предавателен протокол.

 8.2. До момента на предаването на готовата продукция на Възложителя рискът от увреждането или унищожаването и се покрива от Изпълнителя.

**IХ. РЕКЛАМАЦИИ**

**9.1.** Рекламации във връзка с количествени несъответствия и видими дефекти на артикулите могат да бъдат предявени в момента на получаването им в склада на Възложителя и резултатите им се вписват в приемо - предавателния протокол, като на плащане подлежат само артикулите, вписани като приети без възражения в протокола.

**9.2.** Рекламации за отклонение от качеството, скрити дефекти и недостатъци се предявяват до един месец след изтичане на Гаранционния срок по **т. 6.3.** при условие, че са възникнали и констатирани в рамките на същия.

**9.3.** Рекламациите по **т. 9.2.** се удостоверяват с протокол между представители на страните, за чието разглеждане и съставяне Изпълнителят е длъжен да се яви или да изпрати свой представител, в тридневен срок от поканата, на посочения от ВЪЗЛОЖИТЕЛЯ адрес. В случай на неявяване или непостигане на споразумение, рекламацията се удостоверява от независима организация за контрол. Рекламацията се счита за предявена от момента на получаването на уведомителното писмо от ИЗПЪЛНИТЕЛЯ.

**9.4.** Рекламираните по качество ролки термодиректна хартия със защита се подменят с качествени такива, за сметка на ИЗПЪЛНИТЕЛЯ. При неизпълнение на това задължение от страна на ИЗПЪЛНИТЕЛЯ, ВЪЗЛОЖИТЕЛЯТ счита количеството за недоставено и ИЗПЪЛНИТЕЛЯТ дължи на ВЪЗЛОЖИТЕЛЯ възстановяване на стойността на рекламираната стока, както и неустойка в размер съгласно раздел XI от настоящия договор.

**9.5.** При рекламации по качество, рекламираната стока се държи на отговорно пазене на територията, където е възникнало рекламационното събитие, до уреждане на рекламацията, след което, при поискване от ИЗПЪЛНИТЕЛЯТ, ако не бъде договорено друго, дефектната стока се предава на него или на упълномощено от него лице в срок от 7 работни дни, като всички разходи по подготовката и предаването на въпросната стока са за сметка на ИЗПЪЛНИТЕЛЯ.

**9.6**. За подменените в условията на гаранция рекламирани ролки термодиректна хартия със защита започва да тече нов Гаранционен срок равен на договорения в **т. 6.3.** от настоящия договор.

Х. ГАРАНЦИЯ ЗА ИЗПЪЛНЕНИЕ

**10.1.** Гаранцията е в размер на **............... лв.**, което представлява **5 % от общата стойност на договора без ДДС**, дължима на “БДЖ – Пътнически превози” ЕООД и се представя в една от следните форми: безусловна и неотменяема банкова гаранция или застраховка, която обезпечава изпълнението чрез покритие на отговорността на Изпълнителя в оригинал със срок на валидност 30 /тридесет/ дни след изтичане на срока на договора, или парична сума, внесена по банковата сметка на ВЪЗЛОЖИТЕЛЯ: „БДЖ - ПЪТНИЧЕСКИ ПРЕВОЗИ” ЕООД - „ОББ” АД, гр. София, клон Света София, IBAN: BG 57 UBBS 8002 1052 2265 20, BIC: UBBSBGSF.

 **10.2.** Гаранцията за изпълнение се задържа от **ВЪЗЛОЖИТЕЛЯ**:

 **7.2.1.** При закъснение на изпълнението на договора.

 **7.2.2.** При неизпълнение на задълженията – частично или изцяло.

 **7.2.3.** При изпълнение на задължението за доставка с некачествена стока, която не е заменена с качествена в сроковете по този договор.

 **10.3.** Гаранцията за изпълнение /когато е банкова гаранция/ или застраховка се усвоява от ВЪЗЛОЖИТЕЛЯ чрез декларация до съответната банка или застраховател, че ИЗПЪЛНИТЕЛЯТ е в нарушение на договора, без да е необходимо посочване на конкретни обстоятелства или представяне на доказателства.

 **10.4.** При усвояване на гаранция, която е под формата на внесен депозит, ВЪЗЛОЖИТЕЛЯТ писмено уведомява ИЗПЪЛНИТЕЛЯ, за решението си и за размера на усвоената част от гаранцията.

**10.5.** ВЪЗЛОЖИТЕЛЯТ има право да усвои такава част от гаранцията, която покрива отговорността на ИЗПЪЛНИТЕЛЯ за неизпълнението, включително размера на начислените неустойки и обезщетения.

**ХI.** **НЕУСТОЙКИ**

**11.1.** Когато ИЗПЪЛНИТЕЛЯТ се е отклонил от изискванията за доставка и качество, ВЪЗЛОЖИТЕЛЯТ има право да откаже приемането на част или цялото количество от партидата, както и да откаже да заплати съответното възнаграждение, докато ИЗПЪЛНИТЕЛЯТ не изпълни изискванията, съгласно договора.

 **11.2.** При неизпълнение на задълженията по настоящия договор, закъснения, частични доставки или изпълнение с некачествена стока, Изпълнителят дължи неустойка в размер на 0,2% на ден от стойността на неизпълнението, но не повече от 10% от стойността на неизпълнението или произлезлите от това щети, вреди и пропуснати ползи, ако са по – големи.

**11.3.** При пълно неизпълнение на договора ИЗПЪЛНИТЕЛЯ обезщетява ВЪЗЛОЖИТЕЛЯ с неустойка, равна на 10% от стойността на договора.

 **11.4.** Възложителят може да усвоява неустойките по предходните точки от гаранцията за изпълнение или от всяка друга сума, дължима на Изпълнителя.

**11.5.** Ако плащанията не бъдат извършени в сроковете, посочени в настоящия договор, ВЪЗЛОЖИТЕЛЯТ дължи законната лихва за забава върху стойността на забавеното плащане.

XIІ. СПОРОВЕ

12.1. Всеки спор, породен от този договор или отнасящи се до него, ще бъде разрешаван доброволно по пътя на преговори, взаимни консултации и обмен на мнения, като постигнатото съгласие между страните ще бъде оформено в писмено споразумение.

**12.2.** В случай, че не бъде постигнато съгласие по **т.12.1.** всички спорове, породени от този договор или отнасящи се до него, могат да бъдат разрешавани чрез медиация.

**12.3.** В случай, че не бъде постигнато съгласие по **т.12.2.** всички спорове, породени от този договор или отнасящи се до него ще бъдат разрешавани по съдебен ред.

**12.4.** Медиацията не е задължителна преди отнасяне на спора за решаване по съдебен ред.

**XIII. ФОРСМАЖОР**

**13.1.** Страните не носят отговорност за пълно или частично неизпълнение на задълженията по договора, ако то се дължи на "непреодолима сила" (форсмажор).

**13.2.** Страната, която е изпаднала в невъзможност да изпълни задълженията си поради настъпило форсмажорно обстоятелство, е длъжна в 5-дневен срок да уведоми писмено другата страна за възникването му, както и за предполагаемия период на действие и прекратяване на форсмажорното обстоятелство като представя съответните официални документите издадени от компетентните органи, удостоверяващи наличието на форсмажор.

**XIV. СЪОБЩЕНИЯ**

**14.1.** Всички съобщения между страните, свързани с изпълнението на настоящия договор, са валидни, ако са направени в писмена форма и са подписани от упълномощени представители на ВЪЗЛОЖИТЕЛЯ и ИЗПЪЛНИТЕЛЯ.

**14.2.** За дата на получаване на съобщението се смята:

- датата на предаване на ръка;

- датата на обратната разписка, когато е изпратено по пощата;

- датата на приемането, когато е изпратено по факса.

**14.3.** За валидни адреси за приемане на съобщения, свързани с изпълнението на настоящия Договор се смятат:

**ЗА ВЪЗЛОЖИТЕЛЯ:**

 **ЗА ИЗПЪЛНИТЕЛЯ:**

“БДЖ – Пътнически превози” ЕООД ....................................................

гр. София 1080, ул.”Иван Вазов” №3

 ....................................................

 Дирекция “Маркетинг и продажби”

 Отдел “Продажби и обслужване”

 Инж. Морис Талви

 тел: 0884 570012

факс:029800494

**14.4.** При промяна на адреса, съответната страна е длъжна да уведоми писмено другата в тридневен срок от промяната. В случай, че страна по договора не изпълни това свое задължение, всички съобщения, изпратени до последния валиден по договора адрес, се считат за получени от адресата.

**XV. ОБЩИ ПОЛОЖЕНИЯ. ПРЕКРАТЯВАНЕ НА ДОГОВОРА.**

**15.1.** Страните по настоящия договор могат да го изменят, само в случаите и при условията на чл.116, ал.1 от ЗОП.

**15.2.** При настъпване на форсмажорни обстоятелства срокът на действие на настоящия договор се удължава с тяхното времетраене.

**15.3.** Настоящият договор се прекратява:

1. с изтичане на срока, за който е сключен;

2. по взаимно съгласие между страните, изразено в писмена форма;

3. при виновно неизпълнение на задълженията на една от страните по ДОГОВОРА - с 10-дневно писмено предизвестие от изправната до неизправната страна;

4. при констатирани нередности и/или конфликт на интереси - с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ;

5. с окончателното му изпълнение;

6. по реда на чл.118, ал.1 от ЗОП;

7. когато са настъпили съществени промени във финансирането на обществената поръчка – предмет на ДОГОВОРА, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати – с писмено уведомление веднага след настъпване на обстоятелствата.

**15.4.** ВЪЗЛОЖИТЕЛЯТ може да прекрати ДОГОВОРА без предизвестие, когато ИЗПЪЛНИТЕЛЯТ:

1. забави изпълнението на някое от задълженията си с повече от пет работни дни;

2. не отстрани в разумен срок, определен от ВЪЗЛОЖИТЕЛЯ, констатирани нередности;

3. не изпълни точно някое от задълженията си по ДОГОВОРА;

4. използва подизпълнител, без да е декларирал това в офертата си или ползва подизпълнител, различен от посочения в офертата му;

5. бъде обявен в несъстоятелност или когато е в производство по ликвидация.

**15.5.** ВЪЗЛОЖИТЕЛЯТ може да прекрати ДОГОВОРА едностранно с 10-дневно писмено предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на ИЗПЪЛНИТЕЛЯ и приети от ВЪЗЛОЖИТЕЛЯ дейности по изпълнение на ДОГОВОРА.

 **15.6.** За неуредените в този договор въпроси ще се прилага действащото законодателство на Република България.

Настоящият договор се състои от 8 /осем/ страници и се състави, подписа и подпечата в два еднообразни екземпляра, по един за всяка от страните.

**Приложения:**

 **1.Приложение № 1** – Технически изисквания на термодиректна хартия със защита, за извършване на продажби от „интегрирана автоматизирана система /онлайн/ за информация, резервация и билетоиздаване”.

 **2.Приложение № 2 -** Техническо предложение на Изпълнителя;

 **3.Приложение № 3 -** Ценово предложение наИзпълнителя;

 **4.Приложение № 4** - Гаранция за изпълнение на договора ;

**ВЪЗЛОЖИТЕЛ: ИЗПЪЛНИТЕЛ:**

**Димитър Костадинов ……………………….**

*Управител …………………………..*

*“БДЖ-Пътнически превози” ЕООД*

|  |  |  |
| --- | --- | --- |
|  **Съгласували за:** |  |  |
|  |  |  |